Horlosie verklap toe meer as fiksheid | Maroela Media
Meer moorde met messe gepleeg as met vuurwapens
Leerder met vuurwapen gedreig vir selfoon
Wes-Kaapse padsterftes oor Paasnaweek hoogste in jare
Polisieman wat tiener glo skiet, uit op borg
Bulls se eie Thor is terug teen Stormers
Video: 'Ek sal baklei vir jóú taalregte!' – Mmusi Maimane
'Ons raaiselpad met Alzheimer se siekte'
Tweede seisoen van 'Fynskrif' dán op die kassie
Hoekom is finansiële welstand só belangrik?
Horlosie verklap toe meer as fiksheid
Ivonne en David Trinidad (Foto: CNN)
'n Man van New York kon nie verstaan waarom sy vrou se Fitbit-horlosie telkens 'n verhoogde hartklop aangedui het nie.
David Trinidad (34) het opgemerk dat sy vrou, Ivonne (32), se maand oue horlosie verhoogde lesings van haar hartklop aangedui het. Hy het by die sosialemediawebwerf Reddit aangeklop vir hulp van medegebruikers.
"My vrou se Fitbit wys die afgelope paar dae telkens 'n verhoogde hartkloplesing," het David geskryf. "Ek weet nie of iets dalk met die sensor verkeerd is nie."
Die sensor agterop die horlosie monitor gedurig die gebruiker se hartklop. Die produk monitor ook die hoeveelheid treë wat 'n persoon neem, kalorieë wat verbrand word, en ander gesondheidsverwante data. Die data word dan na 'n slimfoon of die webwerf oorgedra waar die gebruiker enige verandering of vordering kan dophou.
"Ek het gehoop daar is 'n maklike oplossing sodat ons nie die foutiewe toestel hoef te vervang nie," het David aan CNN gesê.
Talle persone het op Reddit raad aangebied, maar een van die persone het aanbeveel dat hulle moontlik uitvind of Ivonne nie dalk swanger is nie.
Die egpaar het 10 tuisswangerskaptoetse gekoop, en al die toetse was positief.
Volgens David was daar inderdaad 'n paar simptome van swangerskap wat hy en sy vrou nie van bewus was nie, waaronder 'n verhoogde hartklop.
'n Dokter het Dinsdag aan die paartjie bevestig Ivonne is vyf weke swanger, en ma en baba is baie gesond.
Deel van: Digitaal
Aanlyn instrument help ondernemings slimmer belê
Druk slimfoonfoto's in 'n kits
WL · 3 jaar gelede
Dog ek hy gaan haar betrap met 'n buite egtelike verhouding.
magda d Beer · 3 jaar gelede
Ek ook so gedink! Wys jou net, mens dink altyd die ergste!
Bielie · 3 jaar gelede
Die opskrif het my ook so laat dink. Moet sê, dit het my gemaak om die berig te lees.
Gismo · 3 jaar gelede
Die opskrif het my ook nuuskierig gehad…maar ek het gedink dat dit haar hart gaan wees en so 'n hartaanval verhoed het….oi mens se gedagtes!
Elize · 3 jaar gelede
…….ek het gedink as hulle mooi na die tye gaan kyk, gaan hulle agterkom dit was toe hulle bietjie bed-ballet gehad het…. :-) …….
Kellies · 3 jaar gelede
Sy hartklop gaan oor n paar maande vir n paar maande stadiger wees!!!! HaHa.
Eileen · 3 jaar gelede
Ek moet bieg, ek het ook aan dieselfde ding gedink, veral as jy nog na die foto kyk wat saammet die berig geplaas is. Wat ek ooknie eintlik kan verstaan nie, is hoekom sou die mense dan 10 swangerskaptoetse gaan koop? Kan verstaan dat jy dalk een, miskien 2, maar meeste 3 sou koop – alhoewel toets 1 van die begin af korrekte uitslae sou lewer. Maar nou ja, dis Amerika, en als word groot daar gedoen.